### 7.      Beslutning om den indledende proces for en helhedsplan for [adresse]

**Åbent**

Sagsnr.: 326-2017-5718        J.nr.: 01.02.03           Dokumentnr.:
326-2017-37206

**Sagstype**

Beslutning.

**Resume og sagens baggrund**

Det fremgår af hensigtserklæringerne til budget 2017-2020,
at der ønskes et projekt for [adresse], hvor borgerne bliver involveret i tanker
og planer for byen og havnen. Ønsket er inspireret af projekterne på [adresse] og
[adresse], hvor borgerne/frivillige har udarbejdet udviklingsplaner og konkrete
tiltag i deres lokalområde.

**Indstillinger**

Chefen for Plan, Byg og Miljø indstiller:

1. at der tages
beslutning om at igangsætte en dialog med de lokale borgere, foreninger og
andre centrale aktører m.v. i [adresse] og det nære opland (Føllenslev, Eskebjerg
og Særslev-Snertinge).

2. at udvalget
drøfter succeskriterierne for dialogen.

**Behandling**

Teknik- og Miljøudvalget, Havneudvalget.

**Sagsfremstilling**

Det fremgår af tidligere beslutninger på bl.a.
Havneudvalgsmøde og [adresse], at der skal udarbejdes en
udviklingsplan for [adresse] og by. Af førnævnte hensigtserklæring til budget
2017-2020 fremgår det, at der i den forbindelse lægges vægt på borgerinddragelse.

Politisk er man inspireret af projekterne på [adresse] og
Sejerø og ønsker et lignende projekt i [adresse]. Karakteristisk for disse to
projekter er, at de i høj grad er og har været borgerdrevne. Borgerne har haft
ideerne og er/har været den væsentligste drivkraft for at gennemføre konkrete
projekter. Kommunens rolle har været at facilitere og guide borgerne igennem myndighedsområder
og lignende.

*Dialog med de lokale i [adresse] - den indledende proces mod
en helhedsplan for [adresse]*

I [adresse] er der umiddelbart et stort potentiale i ligeledes
at understøtte eksisterende og nye borgerdrevne projekter. Der sker nemlig allerede
flere borgerdrevne aktiviteter i [adresse], herunder kan bl.a. nævnes Vild med
Vand, Musik i [adresse] og diverse hobbyklubber/-foreninger. Aktiviteterne er med
til at skabe liv i lokalområdet. Og en levende by er en attraktiv by.

Det er interessant at undersøge, hvordan der i [adresse] skabes
bedre vilkår for eksisterende og nye aktiviteter/projekter, der er for borgerne
og drevet af borgerne. Samtidig vil vi undersøge, hvad borgerne ønsker sig for
deres by, og hvordan Ulf Henriksen kvaliteter og potentialer kan styrkes.

Målet for processen er i sidste ende at udarbejde en
helhedsplan for [adresse].

Administrationen foreslår derfor, at første del mod en
helhedsplan for [adresse], tager sin start ved at indbyde lokale borgere og
interessenter til dialog for at få overblik over, hvad der rører sig i [adresse],
og hvordan de lokale dels ser, at kommunen kan understøtte eksisterende og nye
aktiviteter/projekter, og dels ser, hvordan deres by skal udvikle sig.

Dialogen kan foregå på forskellige måder. Måden for dialogen
vil blive afstemt i forhold til erfaringer fra andre projekter ([adresse]
og [adresse]). Dialogen vil desuden blive afstemt i forhold til afsat tid,
ressourcer og midler.

Et eksempel på dialog kunne være at afholde et borgermøde,
hvor alle for mulighed for at byde ind med deres ønsker og ideer. Herefter
kunne man nedsætte mindre udvalg bestående af interesserede borgerne, som
hjælper med at igangsætte projekter m.v. og definere, hvordan [adresse] skal
udvikle sig.

Et andet eksempel kunne være at skrive til centrale aktører,
og byde dem ind til en dialog. Dette kunne være efterfulgt af en korrespondance
(mail/telefon), hvor man får afdækket de lokales behov ydereligere samt
muligvis får dem til at indgå i den videre planlægningsproces, således der skabes
større ejerskab til projektet. Efterfølgende kunne man afholde et borgermøde,
hvor nogle af de centrale aktører bidrager med f.eks. planlægning, oplæg om
deres projekter/ønsker m.v.

Uanset hvordan dialogen bliver, vil administrationen forsøge
at opfylde succeskriterierne bedst muligt, jf. nedenstående afsnit.

Ligeledes vil administrationen forsøge at opfylde eventuelle
succeskriterier besluttet på Teknik- og Miljøudvalgsmødet og Havneudvalgsmødet.

*Succeskriterierne*

Succeskriterier for den indledende proces må være følgende:

1. at indbyde
lokale til en dialog

2. at sikre en vis
mangfoldighed i borgerrepræsentationen

3. at have en
dialog med de lokale

4. at afdække om
der et lokalt engagement og ønske om at indgå i et samarbejde på tværs af
"borgergrupper" og i et samarbejde med kommunen mod en helhedsplan
for [adresse].

5. at afdække om
der er grupper, som har fordel af at samarbejde om forskellige projekter/events
i [adresse].

6. at få input til,
hvordan kommune kan understøtte de lokale i deres aktiviteter/projekter.

7. at afveje
inputtene i forhold til andre(s) interesser og bruge dem mest muligt i den videre
proces.

8. at få afdækket,
hvad grundlaget er for det videre forløb: Er der noget, at bygge videre på? Er
kommunes "hjælp"/facilitering nødvendig set fra de lokales perspektiv?

*Det videre forløb*

Igennem første del af processen mod en helhedsplan for
[adresse] får vi kendskab til, om der er lokal opbakning til at arbejde videre mod
en helhedsplan, som borgerne hjælper med at udarbejde. Vi får forhåbentligvis
også input til, hvordan de lokale helst ser, at kommunen understøtter dem og
skaber bedre rammer for deres aktiviteter/projekter.

Det videre forløb vil være afhængig af udkommet af første
del af processen.

Efter at have gennemført den første del af processen og samlet
op på de lokales input, vil administrationen fremlægge resultatet for Teknik-
og Miljøudvalget og Havneudvalget.

Resultatet vil danne grundlag for, hvordan det videre forløb
skal skrues sammen.

Resultatet kan muligvis spænde fra, at der slet ikke er
interesse i yderligere borgerinddragelse/samarbejde på tværs, til at der er
stor interesse blandt de lokale til at indgå i en samskabende proces, og hvor
de lokale tager ansvar for konkrete projekter/processer og en helhedsplan for
[adresse].

Og igen, så vil det videre forløb desuden være afstemt i
forhold til afsat tid, ressourcer og midler.

*Forhold til Kommuneplan 2017*

Kommuneplanen 2017 vil indeholde en beskrivelse af [adresse] og
det nære oplands eksisterende og mulige kvaliteter samt områdets sammenhæng til
andre temaer i planlægningen såsom skovrejsning, infrastruktur m.v.
Kommuneplanen vil kunne fungere som et afsæt til at arbejde med
borgerinddragelse i [adresse] og opland.

**Økonomiske konsekvenser**

Der er ingen økonomiske konsekvenser af at indlede processen
som beskrevet ovenfor.